Kesäaikaan siirtyminen vaikuttaa joidenkin kauko- ja lähijunien kulkuun. Muun muassa yöjunat kulkevat normaalia myöhäisemmässä aikataulussa.

Myös Helsingin ja Pietarin välillä kulkevien Allegro-junien aikataulut muuttuvat. Venäjä lopetti kellojen siirtämisen vuosi sitten ja siirtyi pysyvästi kesäaikaan. Tämän vuoksi Allegro-junat lähtevät Helsingistä ja saapuvat Helsinkiin tuntia myöhemmin.

Kesäaikaan siirrytään koko Euroopan unionissa.

Normaali- eli talviaikaan palataan taas sunnuntaina 28. päivänä lokakuuta. Tuolloin viisareita väännetään tunti taaksepäin kello neljältä aamuyöllä.

Suomessa on noudatettu kesäaikaa vuodesta 1981.

Lähteet: Yle Uutiset